अपने तीन बच्चों का गला घोंटने, चौथे की बलि के आरोप में काटी 20 साल जेल
ऑस्ट्रेलिया की रहने वाली एक महिला पर अपने 4 मासूम बच्चों के कत्ल के आरोप लगे। बताया गया कि महिला ने 19 दिन से लेकर के डेढ़ साल तक के 4 बच्चों की हत्या अपने हाथों से की। ये उसके खुद के बच्चे थे। 2003Was in jail for 20 years, now it is known that death was natural, science saved
ऑस्ट्रेलिया की सबसे खतरनाक सीरियल किलर कही जाने वाली महिला बेगुनाह पाई गई है। इस महिला पर अपने 4 मासूम बच्चों के कत्ल के आरोप लगे। बताया गया कि महिला ने 19 दिन से लेकर के डेढ़ साल तक के 4 बच्चों की हत्या अपने हाथों से की। ये उसके अपने बच्चे थे।
2003 में स्थानीय कोर्ट ने उस महिला पर लगे सभी आरोपों को सही मानते हुए उसे जेल भेज दिया था। पूरे देश और दुनिया में उसे बेरहम और सबसे खतरनाक सीरियल किलर कहा गया।
लेकिन अब 20 साल बाद अहम खुलासा हुआ है। गहन जांच के बाद पाया गया कि महिला ने अपने बच्चों की हत्या नहीं की थी। उसके चारों बच्चों की मौत नेचुरल थी। यह बात उस महिला ने तब भी कही थी, लेकिन जांच एजेंसियों से लेकर अदालत और आम लोगों से लेकर मीडिया किसी को भी उसकी बात पर भरोसा नहीं हुआ।
फिलहाल महिला को जेल से रिहा करने का फैसला किया गया है। लेकिन वह महिला अबतक कुल 20 साल जेल की सजा काट चुकी है। इस मामले को ऑस्ट्रेलियाई न्यायिक व्यवस्था की बड़ी खामी के बतौर देखा जा रहा है।
खबर में आगे बढ़ने से पहले पोल के माध्यम से अपनी राय साझा करते चलें...
महिला का नाम कैथलीन फोल्बिग है। उसे साल 1989 से 1999 के बीच 4 बच्चे हुए। लेकिन कोई भी बच्चा दो साल की उम्र को पार नहीं कर पाया।
ऑस्ट्रेलिया जैसे विकसित देश में एक ही मां के चार बच्चों की असमय मौत सामान्य नहीं था। ऐसे में कैथलीन पर बच्चों का ठीक से देखरेख न करने के आरोप लगे। फिर उसपर आरोप लगाया गया कि उसने जानबूझ कर अपने बच्चों की हत्या की है।
तीन बच्चों का गला घोंटने और एक की बलि देने के आरोप
कैथलीन पर अपने पहले तीन बच्चों की गला घोंटकर हत्या करने का आरोप लगा। जबकि बताया गया कि उसने अपने चौथे बच्चे की बलि दी।
इस घटना के बाद ऑस्ट्रेलियाई मीडिया में कैथलीन को दुनिया की ‘सबसे बुरी मां’ और ‘खतरनाक सीरियल किलर’ की उपाधि दी गई। कई साल तक यह मामला सुर्खियों में बना रहा।
साइंस ने साबित की बेगुनाही, नोबेल विनर्स ने की मदद
महिला साल 2003 से ही जेल में थी। वह लगातार अपनी बेगुनाही की दलील देती रही। लेकिन किसी ने उसकी बात नहीं सुनी। कोर्ट, मीडिया और परिवार वालों ने भी उसे बच्चों का कातिल मान लिया था।
लेकिन साल 2021 में कुछ वैज्ञानिकों ने मामले की तहकीकात की सोची। जांच करने पर उन्होंने पाया कि कैथलीन के परिवार में कुछ अनुवांशिक समस्या है; जिसके चलते इस वंश के बच्चों के बीमार होने का खतरा होता है।
वैज्ञानिकों का मानना था कि अनुवांशिक बीमारी के चलते ही बच्चों की मृत्यु हुई थी, जो नेचुरल मौत थी।
जिसके बाद उन्होंने एक पिटीशन भी लिखी। अब कोर्ट भी वैज्ञानिकों के इस दावे से सहमत है।
बिना जुर्म के 20 साल की कैद, मिल सकता है करोड़ों का मुआवजा
20 साल जेल में रहने के बाद कैथलीन की बेगुनाही साबित हो गई है। ऐसे में ऑस्ट्रेलियाई कानून के मुताबिक वह मुआवजे का दावा कर सकती है। कैथलीन ने बिना किसी जुर्म लंबा वक्त जेल में बिताया है। इसे देखते हुए बताया जा रहा है कि उन्हें मुआवजे में करोड़ों रुपए मिल सकते हैं।
बावजूद इसके कोई भी मुआवजा उन्हें उनका 20 साल वापस नहीं दे सकता। अपने बच्चों की हत्यारिन कहलाना और मानसिक पीड़ा का अंदाज लगाना मुश्किल है।
जंगली कुत्ते ने मारा बेटी को, पिता को हुई 3 साल की जेल
इससे पहले भी ऑस्ट्रेलिया में एक ऐसा ही मामला सामने आया था। जिसमें एक शख्स को अपनी 9 महीने की बेटी की हत्या के आरोप में 3 साल की जेल हुई।
लेकिन बाद में पता चला कि शख्स बिल्कुल निर्दोष था।
दरअसल, साल 1980 में माइकल नाम का वह शख्स अपने परिवार के साथ जंगल में पिकनिक मनाने गया था। उनके साथ 9 महीने की एक बच्ची भी थी।
रात को सोते वक्त जंगली कुत्ते उस बच्ची को उठा ले गए। लेकिन किसी ने भी माइकल की बात पर भरोसा नहीं किया। सबने उसे ही बेटी की हत्या का दोषी मान लिया।
जिसके बाद उसे तीन साल जेल में भी काटने पड़े। लेकिन बाद में हुई तहकीकात में पाया गया कि माइकल का दावा सही था और बच्ची को जंगली जानवर ही उठा ले गए थे।
जुआ नहीं खेला, मगर 16 साल चला केस, काटी जेल:कहीं झूठे रेप केस में 20 साल तो कहीं पुलिस की गलती से 30 साल काटी कैद
ये पहले मामला नहीं है जब किसी को अपनी बेगुनाही साबित करने के लिए लंबा इंतजार करना पड़ा हो। कर्नाटक के एक व्यक्ति को बिना किसी जुर्म के 16 साल तक न्याय का इंतजार करना पड़ा और जेल की सजा काटनी पड़ी।
देश-दुनिया में इससे पहले भी कई ऐसे मामले सामने आए, जिसमें निर्दोष शख्स को लंबा वक्त जेल में बिताना पड़ा और सालों बाद वह निर्दोष साबित हुआ। पूरी खबर यहां पढ़ें….